双调・寿阳曲梅影
作者：徐再思
朝代：元

paragraphs: 枝横水，花未雪，镜中春玉痕明灭。
梨云梦残人瘦也，弄黄昏半窗明月。
手帕香多处，情万缕，织春愁一方柔玉。
寄多才怕不知心内苦，带胭脂泪痕将去。
春情心疼事，肠断词，背秋千泪痕红渍。
剔春纤碎榴花瓣儿，就窗纱砌成愁字。
昨宵是，你自说，许是咱这般时节。
到西厢等的人静也，又不成再推明夜。
闲情绪，深院宇，正东风满帘飞絮。
怕梨花不禁三月雨，是谁教燕衔春去？醉姬绯霞佩，金缕衣，枕东风美人深醉。
便休将玉箫花下吹，怕惊回海棠春睡。
柳腰连环玉，一搦酥，舞春风柳丝相妒。
沈东阳带红香双抱住，怕随着彩云飞去。